Alpe del Nevegal L’Alpe del Nevegàl ła xe on anpio altopian situà a na dosena de km a sud de ła sità de Bełun. El Nevegal el se affaccia come na teraza su le Dołomiti degradando dolzemente dai 1764 m del Col Visentin fin ai 1000 m del Nevegal passando traverso i colli Faverghera e Toront con i so acoglienti rifugi da in do che se pol vedar, in tuto el so splendor: le zime dolomitiche pi alte e celebri come la Civetta e el Pelmo fin a la Marmolada, un belissimo panorama su la sità de Belun sul gruppo dolomitico del Schiara e su tuta la Valbeluna. Vardando verso osidente se vede le Pale de S. Lucano, i Monti del Sol e le Vette Feltrine con i magnifici tramonti; mentre a est, el monte Cavallo, el Crep Nudo, el Cansiglio e le montagne furlane. Ma la sorpresa pi granda la se ga da la zima del Visentin vardando verso sud: traverso la pianura veneta se pol vedar la laguna de Venesia e ne le giornada particolarmente nìtide se riesse a vedar parfin la sagoma del canpanil de San Marco.